תקנות מס הכנסה (פחת מואץ לציוד המשמש בפעילות מזכה) (הוראת שעה)

{{ח:התחלה}}
{{ח:כותרת|תקנות מס הכנסה (פחת מואץ לציוד המשמש בפעילות מזכה) (הוראת שעה), התשס״ח–2008}}

{{ח:פתיח-התחלה}}
{{ח:תיבה|ק״ת תשס״ח, 1138|תקנות מס הכנסה (פחת מואץ לציוד המשמש בפעילות מזכה) (הוראת שעה)|https://olaw.org.il/takanot/takanot-6693.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת מס הכנסה#סעיף 21|סעיפים 21}} {{ח:חיצוני|פקודת מס הכנסה#סעיף 243|ו־243}} {{ח:חיצוני|פקודת מס הכנסה|לפקודת מס הכנסה}} (להלן – הפקודה), ובאישור ועדת הכספים של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בית מלון“ – בית מלון או חניון, כהגדרתם {{ח:חיצוני|חוק שירותי תיירות|בחוק שירותי תיירות, התשל״ו–1976}};
{{ח:ת|סוג=הגדרה}} ”בניה“ – הקמת מבנים, לרבות עבודות חפירה, הריסה, ביוב וניקוז, הנחת צינורות, סלילת כבישים ודרכים ועבודות עפר, ולמעט עבודות שיפוץ ותיקון בבניינים;
{{ח:ת|סוג=הגדרה}} ”פעילות מזכה“ – כל פעילות מן המפורטות בפסקה (1) או (2), למעט פעילות נלווית לה:
{{ח:תתת|(1)}} פעילות ייצור בישראל בכל אחד מתחומי התעשיה, לרבות ייצור מוצרי תוכנה ופיתוח, חקלאות ובניה, ולמעט –
{{ח:תתתת|(א)}} אריזה;
{{ח:תתתת|(ב)}} מסחר;
{{ח:תתתת|(ג)}} תחבורה;
{{ח:תתתת|(ד)}} החסנה;
{{ח:תתתת|(ה)}} מתן שירותים בתחום התקשורת, בתחום הסניטרי ובתחום האישי;
{{ח:תתת|(2)}} הפעלת בית מלון בישראל;
{{ח:ת|סוג=הגדרה}} ”ציוד“ – לרבות מכונות ורכב עבודה כהגדרתו {{ח:חיצוני|פקודת התעבורה|בפקודת התעבורה}}, שאינו משאית, ובלבד שהתקיימו בו שני אלה:
{{ח:תתת|(1)}} יום רכישתו הוא בתקופה הקובעת;
{{ח:תתת|(2)}} הוא החל לשמש בישראל בייצור הכנסה בתוך שישה חודשים מיום רכישתו או עד ליום ח׳ בסיוון התשס״ט (31 במאי 2009), לפי המאוחר מביניהם;
{{ח:ת|סוג=הגדרה}} ”נכס“, ”קרוב“ – כהגדרתם {{ח:חיצוני|פקודת מס הכנסה#סעיף 88|בסעיף 88 לפקודה}};
{{ח:ת|סוג=הגדרה}} ”התקופה הקובעת“ – התקופה שמיום כ״ז באייר התשס״ח (1 ביוני 2008) עד יום ח׳ בסיוון התשס״ט (31 במאי 2009);
{{ח:ת|סוג=הגדרה}} ”תקנות הפחת“ – כל אחת מאלה:
{{ח:תתת|(1)}} {{ח:חיצוני|תקנות מס הכנסה (פחת)|תקנות מס הכנסה (פחת), 1941}};
{{ח:תתת|(2)}} {{ח:חיצוני|תקנות מס הכנסה (תיאומים בשל אינפלציה) (שיעור פחת)|תקנות מס הכנסה (תיאומים בשל אינפלציה) (שיעור פחת), התשמ״ו–1986}}.

{{ח:סעיף|2|פחת מואץ בתקופה הקובעת}}
{{ח:ת}} נישום שעיקר פעילותו בשנת המס היא פעילות מזכה, ועיקר הכנסתו שאינה הכנסה ממכירת נכס או ממכירת זכות במקרקעין או ממכירת זכות באיגוד מקרקעין, היא הכנסה מפעילות מזכה, ואשר רכש ציוד המשמש במישרין בפעילותו המזכה, והוא זכאי בשלו לניכוי בעד פחת, רשאי לבקש בעד אותו ציוד פחת, במקום הפחת שהוא זכאי לו לפי כל דין, בשיעור של 50% ממחירו המקורי של הציוד, ובלבד שסך כל הפחת שיינתן לציוד, לפי הוראות כל דין, לא יעלה על מחירו המקורי.

{{ח:סעיף|3|בחירת הדין החל}}
{{ח:ת}} בחר הנישום בניכוי בעד פחת כאמור {{ח:פנימי|סעיף 2|בתקנה 2}}, תחול בחירתו על כל הציוד שנרכש בתקופה הקובעת שבעדו רשאי הוא לתבוע כאמור, והוא לא יהיה זכאי בעד אותו ציוד לפחת לפי {{ח:חיצוני|חוק לעידוד השקעות הון|חוק לעידוד השקעות הון}} או לפי תקנות הפחת, או להפחתה לפי הוראות {{ח:חיצוני|פקודת מס הכנסה|הפקודה}}.

{{ח:סעיף|4|סייג לתחולה}}
{{ח:ת}} הוראות תקנות אלה לא יחולו על ציוד שרכש הנישום באחת מאלה:
{{ח:תת|(1)}} רכישה מקרוב;
{{ח:תת|(2)}} רכישה בלא תמורה;
{{ח:תת|(3)}} רכישה לפי {{ח:חיצוני|פקודת מס הכנסה#סעיף 85|סעיף 85 לפקודה}};
{{ח:תת|(4)}} רכישה שחלו עליה הוראות {{ח:חיצוני|פקודת מס הכנסה#חלק ה2|חלק ה2 לפקודה}}.

{{ח:סעיף|5|סייג לעניין שימוש}}
{{ח:ת}} האמור {{ח:פנימי|סעיף 2|בתקנה 2}} יחול רק אם הציוד שימש בייצור הכנסה בידי הנישום בפעילות המזכה בכל התקופה שתחילתה במועד שבו החל השימוש בציוד וסיומה בתום שנת המס שבשלה נתבע פחת לפי {{ח:פנימי|סעיף 2|תקנה 2}}, לפחות, והנישום הציג אישור מאת מייצג כמשמעותו {{ח:חיצוני|פקודת מס הכנסה#סעיף 236|בסעיף 236 לפקודה}}, על התקיימות התנאים המזכים בפחת כאמור בתקנות אלה.

{{ח:סעיף|6|סייג לעניין נישום מסוים}}
{{ח:ת}} האמור בתקנות אלה לא יחול על נישום שקיבל זיכיון או זיכיון משנה מהמדינה ועל נישום שהמדינה משתתפת, במישרין או בעקיפין, ב־20% או יותר מתקציבו בשנות המס 2008, 2009 או 2010; לעניין תקנה זו, לא יראו מענקים לפי {{ח:חיצוני|חוק לעידוד השקעות הון|חוק לעידוד השקעות הון}} כהשתתפות המדינה.

{{ח:סעיף|7|הוראה לעניין המחיר המקורי}}
{{ח:ת}} נמכר ציוד לקרוב לאחר שנתבע בעדו פחת לפי {{ח:פנימי|סעיף 2|תקנה 2}} בתוך ארבע שנים מיום רכישתו, יראו את המחיר המקורי של הציוד בידי הרוכש הקרוב כאפס.

{{ח:חתימות|י״ט בסיוון התשס״ח (22 ביוני 2008)}}
* '''רוני בר־און'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]